165 ml Ideal melk
BASAAR MEEL FUDGE
75 ml goue stroop of heuning
140 g meel / 1 ½ koppie meel
Verhit water, margarien, stroop en kondensmelk in swaarboomkastrol( tot alles gesmelt) Lae hitte
Meng suiker en meel en voeg bietjies gewys by die mengsel en verhit oor matige hitte, roer tot alles lekker gemeng is.(plaat sterkte 3)
Los kremetart in ‘’n klein bietjie water op en roer by die mengsel.
Verhit mengsel totdat dit borrel en laat kook vir 20 min, roer so af en toe om aanbrand te voorkom ( ek sit dan plaat op sterkte 2 na lekker borrel )
Verwyder kastrol van stoof en voeg geursel by en klop vir ± 5-8 min totdat mengsel begin verdik en so dowwe skynsel kry( ek gebruik houtlepel en dit kan jou nogal bietjie laat sweet!)
Giet fudge in gesmeerde rolkoekpan en laat afkoel en dan sny blokkies
GROOTMAAK BASAAR FUDGE
Smeer rolkoek of oondpan.
Verhit al die bestandele, BEHALWE die geursel, in 'n swaarboomkastrol oor baie lae hitte( bv 2 )
Roer heeltyd tot suiker gesmelt is.
(LET WEL sandsuiker sal vorm as dit kook voor al die suiker opgelos het)
Verhoog dan die hitte tot matig en kook die mengsel ongeveer 25minute lank tot dit van die kastrol se kante begin loskom.
Roer kort-kort en vee die suikerkristalle aan die binnekant van die kastrol met 'n nat kwassie af.
Haal die kastrol van die stoof af, roer die geursel by en klop die mengsel dan met 'n houtlepel tot dit grof en dik raak.
Giet in die gesmeerde pan, laat stol en sny in blokkies net voor dit heeltemal hard is.
Vir voetpadfudge voeg jy afgedopte, ontvelde grondboontjies en songebleikte sultanas by
250 g Scotts vinger beskuitjies
2x 180 g goeie kwaliteit donker sjokolade
80 g ongesoute botter
1/3 koppie Kakao
Ekstra 40 g donker sjokolade
Winkel gekoopte truffles vir versiering
Ekstra kakao om oor te sif.
Hierdie resep sal werk in enige 26x8x4.5 cm bar tin of in n 20x10 x7 broodpannetjie.
Smeer die pannetjie en voer met bakpapier ui.Breek die beskuitjie grof.
Ek sit dit in n plastiek sakkie en slaan met n rolstok.
Breek die sjokolade en sit n n kastrol.
Voeg die botter,kakao en kondensmelk by. Smelt oor lae hitte.
Gooi die beskuitjie stukkies by en roer tot goed gemeng..skep in die pannetjie en druk goed in en maak gelyk bo op.
Sit in yskas vir ten minste 4 ure tot goed geset.
Haal uit en sit op n opdien bord.
Sit die ekstra sjokolade in n mikrogolf bakkie en smelt by 50%.
Gebruik dit om die truffles bo op die log mee te plak of versier soos verkies.
Sif met n bietjie kakao .
Bron: Australian Better Homes and Gardens
EAT SUM MORE FUDGE
EAT SUM MOR FUDGE
Vinnig en maklik, Eat Sum Mor Fudge vierkante.
Hierdie heerlike versnapperinge is maklik maar absoluut smaaklik.
‘n Defnitiewe gunsteling vir enige ouderdom
1 x 200 g pakkie Bakers EAT-SUM-MOR beskuitjies
Breek of sny die Bakers EAT-SUM-MOR beskuitjies in growwe stukke.
Voeg die gesmelte botter, vanielje, versiersuiker, koffiepoeier, kakaopoeier en eier by en meng goed.
Skep die mengsel in ’n gesmeerde 20 cm-vierkantige bak en maak die bokant gelyk.
Verkoel en sny dan in blokke.
Sif die ekstra versiersuiker bo-oor as versiering.
Meng als saam. Dis baie styf.
Smelt oor meduim hitte en prut terwyl jy aanhou roer vir 12 min.
Gooi in pannetjie en laat in yskas stol.
Dit is super maklik en vinnig!!
Plasing & Foto: Shirley Niemand Kampman / WATERTAND RESEPTE VIR OUD EN JONK
2 teelepels vanilla essense
Kook suiker , stroop, melk botter en kondensmelk terwyl voortdurend geroer word.
Die fudge is reg as jy roer en die pot se boom begin raaksien, en aan die kant n skraapgeluid maak as jy roer.
Voeg nou die vanilla essens by en roer deur
Gooi in vooraf bespuite pan of silikoon vormpies
Bron: Ancoise Venter
FUDGE - OUMA SE SOETGOED
Maak: 16-24 blokkies
Bereidingstyd: omtrent 30 minute, plus afkoeltyd
800 g (940 ml) suiker
35 ml gouestroop
40 ml vloeibare glukose (of gebruik gouestroop)
50 g (55 ml) botter
Meng die suiker, melk en ’n knypie sout in ’n kastrol en roer dit oor lae hitte tot die suiker opgelos het. Verf die suikerkristalle wat teen die kant van die kastrol vorm, af met ’n kwas wat in water gedoop is.
Voeg die orige bestanddele (behalwe die vanieljegeursel) by en verhit dit weer tot kookpunt.
Verlaag die hitte en laat die mengsel liggies prut (roer af en toe) tot dit sagtebalstadium (112- 115 °C) bereik.
Toets of dit reg is deur ’n druppel van die mengsel in koue water te laat val – dit moet ’n sagte bolletjie vorm.
Haal die kastrol van die plaat af en laat die mengsel afkoel tot dit louwarm (50 °C) is.
Voeg die vanieljegeursel by en klop die mengsel met ’n houtlepel tot dit dik en romerig word.
Gooi die mengsel dadelik in ’n gesmeerde 20 cm-broodpan en laat dit eenkant staan om heeltemal af te koel.
Sny dit in vierkante met ’n warm mes en bêre dit in ’n lugdigte houer.
DONNA SE GRONDBOONTJIE FUDGE﻿
(400g) versiersuiker, gesif
Plaas die versiersuiker in ‘n mengbak en gooi die grondboonbottermengsel bo-oor.
Werk nou vinnig en meng dit goed deur en gooi dan in die voorbereide pan.
Bedek met kleefvrye bakpapier, laat effe afkoel en laat in die yskas vir 2 ure tot geset.
Sny in blokkies. Dit hou tot twee weke in die yskas.
Resep Bron: Donna Hay tydskrif April-Mei uitgawe/Huiskok
CHARMAINE SE KARAMEL FUDGE
160g margarien of botter
325 ml melk, verhit tot kookpunt
Smeer 'n bakpan of vlak bak van minstens 28 x 18 x 3 cm.
Smelt die botter of margarien en gouestroop saam in 'n groot dikboomkastrol oor lae hitte.
Voeg die kondensmelk en kookmelk by en meng.
Meng die suiker en koekmeel, voeg dit by die melkmengsel en meng deeglik.
Roer die mengsel aanhoudend oor lae hitte tot kookpunt en voeg die kremetart by.
Kook dit sowat 25 minute oor lae hitte tot die sagtebalstadium en roer aanhoudend met 'n houtspaan om aanbrand te voorkom.
Haal die mengsel van die stoof af, roer die karamelgeursel in en klits met 'n houtlepel tot dit begin styf word.
Giet die fudge in die voorbereide pan of vlak bak en maak bo-op gelyk.
Sny dit in 2,5 cm blokkies voor dit heeltemal hard is.
Maak ongeveer 60 blokkies.
Bron: Bak en Brou saam met die 7de Laners
KARAMEL POEDING FUDGE
1 pakkie Karamel poeding (instant pudding 90g)
1 eetlepel botter 1/2 tel vanielje
Plaas poeding suiker en melk in kastrol en bring tot kookpunt
Roer aanhoudend om aanbranding te voor kom
Wanneer dit n sagte bal stadium bereik haal af van stoof
laat bietjie afkoel tot lou warm
Voeg botter en vanielje by en klits baie goed tot dik en romerig
Giet uit in gesmeerde bak laat stol en sny in blokkies (ander geure poeding kan ook gebruik word
Bron: Sharon Viljoen
Maak: omtrent 30 blokkies
500 ml (155 g) droë klapper
190 ml ingedampte melk
500 ml (425 g) suiker
125 ml gemengde neute (pistachio’s, pekanneute en amandels), grofgekap
Verhit die droë klapper, ingedampte melk en suiker saam in ’n kastrol oor matige hitte.
Laat dit vir 25 minute prut en roer dit kort-kort tot die mengsel die sagtebalstadium bereik (as jy ’n bietjie daarvan in koue water drup, vorm dit ’n sagte balletjie).
Voeg die botter en gerasperde suurlemoenskil by en roer die mengsel.
Haal die kastrol van die plaat af en laat die mengsel tot kamertemperatuur afkoel.
Klop dit met ’n houtlepel tot dit verdik en glanserig raak.
Gooi die mengsel in ’n gesmeerde pannetjie en druk dit met ’n lepel gelyk.
Sprinkel die neute bo-oor en druk dit in die mengsel in. Laat
die fudge oornag stol en sny dit in blokkies. Bedien dit met klein koppies ment tee.
MAAK DIE LEKKERSTE FUDGE
Volg dié stappe en maak fudge wat nie kan flop nie.
Maak: omtrent 36 blokkies
125 ml (115 g) botter
750 ml (655 g) strooisuiker
Smelt die botter, stroop, melk en 15 ml water saam in ’n swaarboomkastrol.
Haal die kastrol van die plaat af en voeg die suiker by.
Sit weer op die plaat en verhit tot kookpunt. Kook vir vyf minute en roer die heeltyd.
Haal van die plaat af en laat vir ’n minuut afkoel.
Gooi die kondensmelk in ’n dun straaltjie by en hou aan met roer.
Sit weer op die plaat en kook vir 15 minute oor ’n lae hitte.
Roer die heeltyd om te keer dat dit vasbrand.
Die mengsel is gereed wanneer dit ’n goudbruin kleur het
en die hardebal-stadium bereik het. Drup ’n klein bietjie van die mengsel in ’n bak met koue water.
Dit moet ’n ferm balletjie vorm. Roer nou die
vanieljegeursel en kremetart by.
Gooi die mengsel in ’n gesmeerde en gevoerde 20 x 20 cm-pan en laat dit staan tot dit begin stol.
Sny dit in blokkies.
Laat dit heeltemal stol voor jy dit uit die pan haal. Bêre in ’n lugdigte houer.
Smelt alles behalwe vanilla saam in kastol.
Bring tot kookpunt maar bly roer.
Hou aan met kook en roer vir so 30 tot 45min tot goudbruin.
Haal af van hitte en as dit ophou met kook en bietjie afgekoel het gooi vanilla by (wees versigtig dit kan gaan borrel en opspat!)
Giet uit in bakplaat en as al amper gestol sny in blokkies en as helemaal afgekoel en goed gestol haal uit en geniet!!
Plasing: Tiana Botes / WATERTAND RESEEPTE VIR OUD EN JONK
1 472 ml (800 g) strooisuiker
100 ml Cointreau- of Amarula-likeur
Klop die mengsel met ’n elektriese klitser vir sowat drie tot vyf minute totdat dit dik en romerig is. (Hou op en gooi dit uit sodra die mengsel begin stol.) Gooi dit in ’n gesmeerde bakplaat en laat dit effens afkoel voor jy dit in klein vierkante sny.
MARIE BESKUITJIE KOEKIES (SOOS FUDGE)
Skep in gesmeerde plat glasbak
Sprinkel met gekapte neute as jy wil
Druk gelyk en sit in yskas tot gestol.
Sny in blokkies, bere in lugdigte houer
200g Gebreekte Marie beskuitjies
500g Gesifte versiersuiker
75ml Gesifte kakao
Mikrogolf margarien ± 1 ½ min oop op 100 % tot gesmelt.
Sif droë bestanddele saam en roer by.
Mikrogolf ± 2 min oop op 100 %.
Roer die gebreekte koekies by.
Gooi in gesmeerde pan.
Laat afkoel en sny in blokke.
Bron; Boerekos Kookengeniet
Plaas al die bestandele in ’n pot en bring tot kookpunt terwyl jy oor lae hitte met ’n houtlepel roer.
Hou aan roer tot mengsel goudbruin kleur kry, sowat 25 – 30 minute.
Verwyder van hitte en klits op lae spoed met elektriese handklitser tot mengsel romerig is.
Spuit pan van 30 x 20 cm met kleefwerende kossproei en keer mengsel daarin uit.
Laat afkoel tot koud en gestol.
Keer uit op kapplank en sny fudge in 1,5 x 15 cm-skywe met ’n skerp mes.
Draai elkeen in bakpapier toe soos lekkergoed. Sit voor met koffie.
Wees versigtig wanneer jy die melktert-fudge kook. Die mengsel is vuurwarm en kan jou baie seer brand.
Bron: Herman Lensing / SARIE
PASELLA SE FUDGE
Smelt 125ml botter , 1e stroop, 2e melk, 1e water saam.
Voeg 3k suiker by.
Koel 1min af.
Gooi 1 blik KONDENSMELK geleidelik by.
Roer heeltyd tot op hardebalstadium & goudbruin
Gooi 1t vanielje , knyp kremetart by.
Gooi in gesmeerde 20x20cm pan
As gestol sny in vorms
SJOKOLADE MENT BLOKKIES EN VANIELJE FUDGE
ROMERIGE VANIELJE FUDGE EN SJOKOLADE MENT BLOKKIES
Maak: 12 groot blokke
Bereidingstyd: 30 minute, plus stoltyd
65 ml (60 g) botter
Roer dit oor ’n lae hitte tot die suiker opgelos het.
Roer die stroop en kondensmelk by.
Verhit die mengsel tot kookpunt, verlaag die hitte en laat dit prut tot dit die sagtebalstadium –
of 112°C – bereik. (Om te toets gooi jy ’n klein bietjie van die mengsel in ’n bakkie met koue water.
Die mengsel moet ’n sagte bal vorm wanneer jy dit tussen jou vingers rol.) Roer dit die heeltyd.
Haal die mengsel van die plaat af sodra dit die sagtebalstadium bereik het, en laat dit effens afkoel. Roer die vanielje daarby in en klop dit met ’n houtlepel tot dit begin dik word en kristalle vorm.
Gooidiemengselin’ngesmeerde broodpan van 23 cm en laat dit hard word
(as jy kleiner blokkies verkies, kan jy ’n vierkantige pan van 23 cm gebruik). Keer dit uit die pan en sny dit met ’n skerp mes in blokkies.
SJOKOLADE EN PEPPERMINT CRISP BLOKKIES
Maak: 10 groot blokke
Bereidingstyd: 30 minute, plus afkoeltyd
375 ml (320 g) suiker
500 ml (115 g) wit malvalekkers, in kleiner stukkies gesny
300 g donker- of melksjokolade, fyngekap
2 stafies Peppermint Crisp, in stukke gebreek
Voer ’n 23 cm-broodpan met tinfoelie uit (as jy kleiner blokkies verkies, kan jy ’n vierkantige pan van 23 cm gebruik). Verhit die suiker, ingedampte melk en botter saam in ’n kastrol. Verhit die mengsel tot kookpunt, en roer dit die heeltyd. Kook dit vir ongeveer vyf minute en haal dit dan van die plaat af.
Roer die malvalekkers, sjokolade en vanielje daarby in. Roer dit vinnig tot al die malvalekkers gesmelt het. Gooi die mengsel in die gevoerde pan en sprinkel die Peppermint Crisp bo-oor. Laat vir 24 uur of langer in die yskas stol.
Keer die mengsel uit die pan en trek die foelie af. Gebruik ’n skerp mes om dit in blokkies te sny.
SJOKOLADE POEDING FUDGE
1 Pakkie sjokoladepoedingmengsel ( instant pudding )
1 en n half koppie Suiker
1 eetlepel botter ( ek het my vervang met Stork Bake )
halwe teelepel vanielje.
Plaas sjokoladepoeding, suiker en melk in n kastrol en bring tot kookpunt.
Roer aanhoudend om aanbranding te voorkom.
Wanneer die sagte bal-stadium bereik word, haal van stoof af.
Laat afkoel tot louwarm. Voeg botter en vanielje by en klits goed tot dik en romerig.
Giet uit in n gesmeerde bak en laat stol.
Sny in blokkies. ( Ander poedinggeure, soos botterkaramel, kan ook gebruik word. )
SMELT IN DIE MOND FUDGE
Hierdie een is 'n bietjie meer moeite, maar die moeite is dit werd!
40 ml goue stroop
6 x 250 ml wit suiker
Smelt dit botter in 'n groot kastrol.
Roer die stroop, kondensmelk en water vinnig daarby.
Meng die suiker en meel goed met mekaar en voeg dit by die bottermengsel.
Roer totdat die suiker opgelos is. Sorg dat al die suiker van die kante van die kastrol af is - borsel dit met 'n kwassie van die rand af.
Sodra die suiker opgelos is, laat die mengsel vinnig kook terwyl aanhoudend geroer word.
Kook tot die sagtebalstadium - 115 grade as jy 'n termometer het.
Verwyder die mengsel van die hitte.
Voeg die vanillageursel en asyn by en meng goed.
Laat effens afkoel en klop die mengsel dan baie goed.
Skep dit in 'n gesmeerde bakplaatjie en sny in blokkies voordat die mengsel heeltemal hard is.
Wat is die Sagtebalstadium?
Hierdie is basies 'n tegniek om te toets of jou fudge lank genoeg gekook het.
As jy 'n suiker termometer het, is dit reg wanneer die temperatuur so 112-115 grade bereik.
As jy nie 'n termometer het nie, moet jy dit maar op die "old school" manier toets - drup 'n teelepelvol van die mengsel in 'n glas koue water.
As dit reg is, sal dit dadelik 'n balletjie maak wat sag voel as jy dit tussen jou vingers vryf.
(Maar as jy beplan om baie fudge te maak? Kry maar daai termometer...)
Bron: Jaenette Hough Meyer
Plasing: Jaenette Hough Meyer / WATERTAND RESEPTE VIR OUD EN JONK
SUPER KITS FUDGE
Na aanleiding van vele mense wat die bederfie van fudge wil hê maar nie die moeite en tyd wil doen van ure voor die stoof , het ek hierdie resep ontwikkel en hoop julle sal dit net soveel geniet as die ware jakob.
Dis dalk duurder as die gewone fudge maar soos alle kits produkte spaar dit jou baie moeite en tyd
6x 80gr nestle wit milky bar sjokolade
50 gr regte botter
160gr gesifte versiersuiker
Breek sjokolade in klein blokkies
Smelt die sjokolade en botter vir 2 min 30 sek
Roer die blokkies nou tot glad en als gesmelt. Moenie langer milrogolf nie
Roer nou die blikkie karamel kondensmelk by en dan die versiersuiker.
Skep in bespuite bak . Ek het myne in sjokolade vorm silicon pannetjies gemaak
Laat set in yskas en sny in blokkies
Mag julle vele verassende uitroepe kry met die eindrusultaat!!
Plasing & Foto: Ancoise Venter / WATERTAND RESEPTE VIR OUD EN JONK
TWEE SOORTE FUDGE
Maak: sowat 56 blokkies
875 ml (740 g) suiker
silwer of pastelkleur koek-konfetti of gekleurde suikerkristalle
Verhit die suiker en 250 ml water in ’n swaarboomkastrol oor lae hitte tot die suiker gesmelt het.
Voeg die botter, kondensmelk en gouestroop by. Verhit dit tot kookpunt en verlaag dan die hitte.
Laat die mengsel vir sowat 10 minute prut, en roer af en toe sodat dit nie aanbrand nie.
Laat dit dan vir nog 10 minute prut, maar roer die heeltyd tot die temperatuur 112 ˚C op ’n suikertermometer meet of tot dit die sagtebalstadium bereik (as jy ’n bietjie van die mengsel in yskoue water drup, vorm dit ’n sagte balletjie).
Haal dit van die plaat af en roer die vanieljegeursel by. Klop met ’n houtlepel tot dit begin verdik.
Gooi die fudge-mengsel in ’n gesmeerde en gevoerde vierkantige koekpan van 24 cm. Sprinkel pastelkleur konfetti of gekleurde suikerkristalle bo-oor en druk dit liggies vas. Laat stol en sny in 3 cm-blokkies.
RUM & ROSYNTJIE SJOKOLADE FUDGE
Maak: sowat 40 stafies
360 ml ingedampte melk
120 g donkersjokolade
10 ml gouestroop
60 ml (55 g) botter
5 ml rum-geursel
155 ml (120 g) rosyntjies
Smeer en voer ’n vierkantige koekpan van 20 cm.
Verhit die suiker, ingedampte melk, sjokolade en stroop saam in ’n kastrol oor lae hitte.
Roer af en toe. Sodra die suiker gesmelt het, laat die mengsel prut vir 15 tot 20 minute of tot sagtebalstadium.
Roer elke paar minute liggies om te keer dat dit aanbrand.
Haal van die plaat af, roer die botter in en laat vir 10 minute staan.
Voeg die rum-geursel en rosyntjies by en roer vinnig tot die mengsel sy glans verloor en fudge begin word.
Gooi in die voorbereide pan en laat staan tot ferm. Sny dit in stafies van 2 x 5 cm.
Spuit gom oor ’n platgevoude of ongevoude boksie en trek dit oor met geskenkpapier. Sny die kante netjies met jou handwerkmessie. Sny ook ’n venstertjie uit die boksie se deksel. Gebruik alkant-plakband en plak ’n stukkie asetaat aan die binnekant van die venstertjie om dit te bedek. Vou die boksie.
Sit die fudge in ’n sellofaansakkie en seël met ’n plakker. Pak dit in die boksie, maak toe en versier met ’n lint.
6 MINUTE FUDGE IN DIE MIKROGOLF
MIKROGOLF 6 MINUTE FUDGE
1/4 k botter
1/2 k wit suiker
1/2 k bruin suiker
1/2 k ligte stroop
1/2 k kondensmelk
Meng al die bestandele goed.
Kook vir 6 minute en roer elke 2 minute.
Roer goed en gooi in liggies gesmeerde bak.
Sny in blokkies, draai toe in waspapier en bêre in lugdigte houer.
Bron: Elsa du Plessis / In en om die Huis
1 blik kondensmelk (Nestle)
Gebruik 'n 2liter mikrogolf bestande bak
Sit die eerste 3 bestanddele in volgorde soos bo daarin
Laat net jou geursel uit vir later
Mikrogolf vir 2 minute op hoog (100%) krag.
Haal uit en roer alles baie goed deur met 'n houtlepel
Sit die bak terug in die mikrogolf en mikrogolf vir 4 minute
Hall uit en roer goed deur..... Mikrogolf weer vir 4 minute en roer goed deur
Mikrogolf nou vir die laaste 2 minute
Dit sal opkook maar nie oorkook nie. Wees versigtig vir spat as jy roer dit is BAIE WARM
Haal uit met vatlappe en sit die geursel by.
Roer baie goed deur dat die geursel inmeng werk vinnig want jy sal sien op die kante begin hy reeds "stol"
Gooi dit in jou vierkantige bak gespuit met spray & Cook .
Laat effens afkoel en sny in blokkies. Laat verder afkoel en geniet!
NOTA: Mikrogolwe verskil so kyk na die tekstuur..sommige is al na 9 minute gereed en ander vat langer (tot 12 minute)
Bron: Jenny Homenet
Plasing & Foto : Henriette Wessels / WATERTAND RESEPTE VIR OUD EN JONK
As jy graag wil fudge maak sonder al die tierlantyntjies van temperatuur toets en ingewikkelde tegnieke, is dié een vir jou.
(maak sowat 36 lippe-aflek-stukkies)
1 blik Nestle kondensmelk (397g)
Meng botter en strooisuiker in 'n mikrogolfbak.
Voeg kondensmelk by sonder om te roer.
Mikrogolf 10- 12 minute op hoog
(stop elke een minuut om te roer) – jy begin dus eers na een minuut se mikrogolfhitte roer en herhaal die proses 10 keer of totdat dit goudbruin is. Voeg nou jou vanielje geursel by.
Laat effens afkoel en klop met 'n houtlepel totdat die fudge begin ferm word.
Gooi in ŉ vierkantige bak wat met waspapier uitgevoer is en laat stol voordat jy dit in happies sny.
WENK: GEBRUIK NET NESTLE KONDENSMELK - met ander kondensmelk lyk hy nie so mooi nie en bly soms pap
Mikrogolwe verskil - as hy mooi karamel kleur is is hy reg - myne was 12 minute
Foto: My dogter / Kyla Schutte
Hierdie resep was nog nooit onsuksesvol gewees nie.
Bron: Annazelle van der Berg
MOKKA FUDGE IN DIE MIKROGOLF
Voer 'n 18cmx18cm bak uit met foelie en bespuit met spray & cook.
50ml sterk swart koffie
Mikrogolf vir 8min in 'n 3l oop bak. Klop elke 2min met houtlepel.
Klop tot styf as uit mikrogolf uithaal.
Skep in bak en maak gelyk. Hou eenkant.
Was bak waarin gemikrogolf is.
Meng 250ml strooisuiker, res van blikkie kondensmelk,
Kook op selfde manier as mokkafudge.
Voeg laaste 2ml vanilla by, klop styf en skep op mokkafudge en maak dit gelyk.
Laat afkoel totdat bolaag styf, maar nie hard is nie, sny in blokkies.
Laat afkoel tot hard.
Keer fudge uit bak, verwyder foelie en breek fudge versigtig los
SJOKOLADE FUDGE IN DIE MIKROGOLF
50 g koue botter, gekap
1 groot hand vol geroosterde, gesoute grondboontjies
Plaas die suiker en die kakao in ’n groot mikrogolfbestande bak; klop en meng. Voeg die melk en botter by en kook op volle krag (800 W) vir 2 minute. Voer intussen ’n 15 cm by 25 cm-bak of opdienskottel met bakpapier uit.
Klop die warm mengsel tot glad (dit verdik terwyl jy klop), roer dan die neute by. Giet dit in die uitgevoerde bak, stryk die oppervlak gelyk en verkoel dit vir 20 minute tot solied. Sny in vierkante.
Bêre dit só: Goed bedek hou dit tot twee weke lank in die yskas.
SJOKOLADE FUDGE KOEKIES IN DIE MIKROGOLF
MIKROGOLF SJOKOLADE FUDGE KOEKIES
Sit, versiersuiker, kakao en margarien in groot mikrobak en kook vir 3 min op 100% krag.
Meng goed (indien bietjie droog lyk, moenie worry)
Voeg eier by en meng goed.
Voeg... koekies by en roer goed deur.
Sit in gesmeerde pan (25 x 25) en sny in blokkies wanneer afgekoel het.
Lekker soet vir die koue dae
STROOPSOET VERLEIDING - FUDGE
½ blik wit kondensmelk
½ blik karamelkondensmelk
2 koppies strooisuiker
Plaas al die bestandele in 'n mikrogolfbak.
Plaas in mikrogolf en kook vir 2minute op hoog.
Haal uit, klits vir 1 minuut met elektriese klitser en plaas terug in mikrogolf vir 4 minute op hoog.
Haal uit, klits vir 2 minute en sit weer terug vir 4 minute in mikrogolf.
Haal uit, voeg 1 desertlepel vanieljegeursel by en klits vir 2 minute.
Plaas dit in 'n gesmeerde langwerpige bak, laat dit vir 15 minute staan en sny dit dan in blokkies.